cyanic-selkie/wikianc huggingface dataset:
Skjelldyr
Skjelldyr eller pangoliner (Pholidota) utgjør en gruppe med svært karakteristiske skjellkledde pattedyr som er delvis fossoriale. De organiseres i sin egen lille orden, som inngår i gruppen Pholidotamorpha sammen med den for lengst utdødde søstergruppen Palaeanodonta. Skjelldyrordenen består kun av én eksisterende familie; skjelldyrfamilien (Manidae), som omhandler (minst) åtte nålevende arter av skjelldyr, hvorav fire med tilhold i Afrika og fire i Asia. En av de afrikanske artene kan imidlertid vise seg egentlig å være flere arter, men dette er foreløpig uavklart. Familien deles videre inn i tre monotypiske delgrupper (underfamilier).
Verdens skjelldyrdag er en begivenhet som feires årlig, hver tredje lørdag i februar. Hensikten er å øke forståelsen og respekten for en helt spesiell gruppe med ville dyr, som er evolusjonært unike, men særlig utsatte for organisert kriminalitet. Feiringen av en egen minnedag for skjelldyrene ble første gang initiert tredje lørdag i februar 2012.
Taksonomi
Skjelldyr er enigmatiske pattedyr på randen av utryddelse. Til tross for disse dyrenes unike evolusjonære nisje, har skjelldyrene blitt lite studert opp gjennom historien.
Pholidota splittet trolig i to linjer (afrikanske og asiatiske skjelldyr) for cirka 37,9 millioner år siden, etter at grenene som førte fram til henholdsvis rovpattedyrene (Carnivora) og skjelldyrene splittet i to klader fra Ferae for omkring 78,9 millioner år siden. Skjelldyr og rovpattedyr er altså hverandres nærmeste nålevende slektninger. Store og små afrikanske skjelldyr splittet lag for omkring 22,9 millioner år siden. Videre oppsto delgruppen Maninae for cirka 12,9 millioner år siden, Phatagininae for cirka 13,3 millioner år siden, og Smutsiinae for cirka 9,8 millioner år siden.
Beskrivelse
Skjelldyras økologiske nisje kan sammenlignes med maurslukernes og jordsvinets, og skyldes tilfeller av konvergent evolusjon. Dette gjelder for eksempel de lange klørne på labbene, som dyra bruker til rive opp boligene til maur og termitter, og den ekstra lange klebrige tungen (som er lenger enn selve kroppen), som enkelt fanger opp disse små byttedyrene, som er hovednæringen.
Skjelldyrene har en langstrakt kropp og blir ofte beskrevet som «vandrende kongler». Dette skyldes at kroppen er dekket med store hornskjell av keratin, et fiberdannende protein som er rikt på cystein. Dette er hornskjell som understøttes av benplater i lærhuden og fungerer som et ytre skall (pansering) for dyrene. Skjellene er overlappende og sitter i rader på langs av kroppen. De utgjør normalt cirka 20 % av den totale kroppsvekten. Skjellene vokser faktisk gjennom hele livet, og de kan utgjøre opptil en femtedel av kroppsvekten. Når de føler seg truet ruller de seg sammen til en «ball», der bare skjellene synes og beskytter dem.
Ryggen, nakken og hodet har ingen markante skiller, men går nærmest i ett. Hodet er i seg selv ganske lite, langstrakt og avsmalende utover mot den spisse snuten og den lille munnåpningen. Ekstremitetene er forholdsvis korte, men kraftige. De ender opp i hender og føtter med lange, kraftige klør på tærne. Når dyra går på bakken bøyes de lange klørne på bena bakover, under foten, slik at dyret reelt sett går på knokene (for å redusere slitasjen på klørne). De er derfor ganske saktegående. Halen er skjellkledd som kroppen og lang, om enn i varierende grad. Den har gripeevne, som er meget god hos noen av artene, og ender opp i spiss. Halen brukes også som støtte nå dyra står på to. Dyra er gode klatrere; de mindre artene mer så enn de store. Syn og hørsel regnes for å være moderat utviklet, men luktesansen er svært godt utviklet og brukes aktivt til å finne mat. Skjelldyr kan lukke både nesen og ørene, så insektene ikke kommer til mens dyra leter etter mat. Skjelldyrene er tannløse, men små pigger av hornstoff på innsiden av magesekken maler i stykker føden.
Skjelldyr lever solitært og er hovedsakelig nattaktive. Resten av døgnet tilbringes gjerne i trær eller i jordganger under bakkeplanet, der de hviler og er trygge for større rovdyr. Dyrene er ofte territoriale, og territoriet markeres med urin, avføring og et sekret som utskilles fra spesielle duftkjertler. Om natten kommer dyra ut for å lete etter mat, som i hovedsak er enten maur eller termitter eller begge deler. Mange av artene kan klatre i trær (spesielt de som i hovedsak lever av maur) og én av artene er til og med hovedsakelig trelevende. Skjelldyr kan faktisk konsumere opptil 70 millioner maur i løpet av ett år.
Trusselstatus
Skjelldyr er mer utsatt for såkalt wildlife trafficking enn alle andre dyr på kloden vår. Kjøttet regnes som en eksklusiv delikatesse og skjellene brukes i tradisjonell østlig medisin, selv om alle artene er fredet og beskyttet under CITES Appendix I. Kina og USA er betydelige mottakere for den ulovlige smuglingen.
I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Lasten viste seg imidlertid å være skjell fra to afrikanske skjelldyrarter, til en verdi av 38 millioner amerikanske dollar. Innholdet tilsvarte cirka 17 000 skjelldyr, og var det største beslaget i verden, noen sinne. Én uke senere dukker det opp en ny container fra Afrika, på vei til den samme destinasjonen. Også denne viste seg å inneholde ulovlige skjell etter ufattelige 21 000 skjelldyr.
To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.
Anetavle
Inndeling etter X. Zhou m. fl. (2011).
Koronaviruspandemien i 2019–2021
I februar 2020 fant universitetsforskere i Kina ved bruk av genomsekvensering et 99 % sammenfall mellom koronavirus funnet i skjelldyr og SARS-CoV-2, viruset som var ansvarlig for pandemien i 2019–2021. En 99% likhet er ikke nødvendigvis tilstrekkelig til å knytte de to til hverandre: En påfølgende helgenomssammenligning kom til at pangolinviruset og menneskeviruset faktisk ikke deler mer enn 90,3% DNA, og med dette turde disse dyrene være å utelukke som en direkte kilde. Da SARS-utbruddet oppsto førte det til masseslakt av civetter i frykt for at de var årsaken til at viruset spredde seg, men det er uklart om noe slik har skjedd med skjelldyrene.
Aasmund Vinjes vei (Oslo)
Aasmund Vinjes vei (25-43, 26-40) er en vei på Vinderen i Oslo. Veien er en villavei som går fra Rasmus Winderens vei til Slemdalsveien ved Gaustad stasjon. Veien er stengt for gjennomkjøring, slik at den i praksis er to adskilte blindveier.
Veien ble oppkalt etter forfatteren Aasmund Olavsson Vinje (født 1818, død 1870) i 1917.
Referanser
.
Hemingwayland
Hemingwayland er et musikkalbum med Mikael Wiehe, utgitt i 1985.
Nils Rustung Mugaas
Nils Rustung Mugaas (1921–1992) var en norsk fagforeningsleder, lensmann og embetsmann.
Mugaas var formann i Statstjenestemannskartellet fra 1969 og ble kartellets første fastlønnede leder. Han ble deretter nestformann og formann i Statstjenestemannskartellet som var hovedsammenslutningen for statsansatte organisert i LO. I 1976 ble han personaldirektør i Staten. Skiftet over fra å være arbeidstakerrepresentant til å bli arbeidsgiverrepresentant. Han satt i den jobben fram til han fylte 70 år i 1991.
Han var gift med Aasta Mugaas. De hadde tre sønner, Brynjulf Mugaas, Olav Mugaas og Pål Mugaas
Per Keyser Frølich
Per Keyser Frølich (født 29. juni 1899 i Kristiansand, død 10. juni 1977 i Alexandria, Virginia, USA) var en norsk kjemiker som forsket på kunstig gummi i USA.
Etter examen artium 1917 fra Kristiansand katedralskole reiste han til Trondheim og ble ingeniør i elektrokjemi i 1921, hvorpå han underviste ett år og med stipend reiste til Massachusetts Institute of Technology (M.I.T.) i Boston, USA i 1922. Der ble han Master of Science 1923 og Doctor of Science 1925 i faget chemical engineering, og underviste som dosent fra 1927 såvel som var avdelingssjef og assisterende direktør. Han ble amerikansk statsborger i 1929, samme året som han ble utnevnt til professor, fortsatt samme sted (M.I.T.). Det meste av hans vitenskapelige produksjon (artikler) kom fra tiden ved M.I.T., som han forøvrig forlot omkring 1930, etter fire år. En bok han skrev Eventyret om Industriens Tidsalder utkom i 1927.
I det private var han fra 1929 til 1931 assisterende direktør ved Standard Oil som tilvirket kunstig gummi. Fra 1931 til 1936 var han sjefskjemiker for Esso sine laboratorier i Elizabeth, en by i Union County (New Jersey), fra 1936 til 1940 var han endog direktør for Esso sitt Chemical Laboratories. Efter kriget var han fra 1946 til 1954 i tjeneste hos Merck & Co., først som forskningskoordinater, på slutten var han vitenskapelig direktør. Endelig var han fra 1954 til 1960  sjefkjemiker for US Chemical Corps, som er det amerikanske forsvars kjemiske forskningsinstitutt. Tiden i det private brakte ham mange patenter.
Han var i 1943 leder for American Chemical Society, det som tilsvarer Norsk kjemisk selskap i Norge, der han for øvrig ble æresmedlem i 1948. Ellers var han æresprofessor ved Lehigh University og Rutgers University.
Kerodiadelia
Kerodiadelia er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er utbredt i Sør-Afrika.
Vino iz oduvantsjikov
Vino iz oduvantsjikov (originaltittel: Вино из одуванчиков) er en russisk-ukrainsk film fra 1997 regissert av Igor Apasjan.
Tormod Førland
Tormod Ernst Dittmar Førland (født 6. juni 1920 i Høyland (Sandnes), død 10. november 1995 i Trondheim) var en norsk kjemiker og professor med arbeider innen uorganisk og fysikalsk kjemi.
Etter examen artium ved Kongsgård skole i Stavanger i 1940 ble han siv.ing. i kjemi ved NTH 1946 og fikk sin dr.techn. i 1958. I USA var han ved Carnegie Institute of Technology og Pennsylvania State University 1947-50 før han var tilbake ved NTH sitt institutt for silikat- og høytemperaturkjemi 1950-54, gjesteprofessor ved Penn State 1954-57, NTNF-stipendiat 1957-59, dosent 1959-63 og professor i fysikalsk kjemi 1964-78. Han hadde forskerår ved University of Maryland 1983-84.
Han bygde frem til 1960 opp den såkalte «saltsmelteskolen» sammen med Håkon Flood og Kai Grjotheim ved NTH, der de laget måter å måle oksygen-ionets aktivitet i saltsystemer. Fra 1960 jobbet han med elektrokjemi og var interessert i irreversibel termodynamikk, elektrolyse av vann, muskelkontraksjoner og telehiv.
Mikael Wiehe (album)
Mikael Wiehe er et samlealbum med Mikael Wiehe, utgitt i 1986.
Gloster Nightjar
Nightjar var en britisk jagerfly fra 1920-tallet bygget for å kunne operere fra hangarskip. Det var en modifisert utgave av den tidligere Nieuport Nighthawk-jager bygget av Gloster etter at Nieuport & General Company, som konstruerte Nighthawk stengte fabrikken. Tjueto fly ble konvertert og brukt av British RAF fra 1922 til 1924.
Konstruksjon og utviking
Nieuport & General Aircraft Co Ltd. ble etablert før første verdenskrig for å bygge på lisens det franske Nieuport-fly. I løpet av 1917, etter at Henry Folland ble ansatt som sjefskonstruktør begynte selskapet å konstruere sine egne fly, det første var Nieuport B.N.1 jagerfly tidlig i 1918.
Folland konstruerte Nieuport Nighthawk-jager for å møte RAFs spesifikasjoner. Type 1 fikk en ABC Dragonfly stjernemotor, fløy første gang i april 1919. Under den første evaluering viste flyet fremragende ytelse, og det ble bestilt for produksjon. Dragonfly-motoren viste seg imidlertid fullstendig upålitelig og ingen Nighthawk med Dragonfly-motor sluppet på markedet.
Nieuport & General stengte virksomheten i august 1920, og rettighetene til å bygge Nighthawk ble kjøpt av Gloster Aircraft Company som ansatte Folland som sjefkonstruktør. Gloster begynte å bygge stort antall varianter av Nighthawk under navnet «Gloster Mars», med varianter som ble solgt til Japan (Gloster Sparrowhawk) og Hellas og den ble  evaluert av RAF. Siste varianten av Nighthawk var Gloster Mars X, også kjent som  Nightjar. Denne var tiltenkt rollen som et en-seters jagerfly til erstatning for Sopwith Camel på Royal Navys hangarskip. Det var en enkel variant av overskudds Nighthawk med Bentley BR2 roterende motor (som var tilgjengelig fra overskuddslagre) for å erstatte Dragonfly. Nightjar var en dobbeltdekker med to sittebrønner og var en trekonstruksjon. Utstyrt med et nytt bredt understell og kroker som skulle kunne hukes inn i kablene spent over hangarskipets dekk, som var i bruk på britiske hangarskip
De første Nightjar ble levert for evaluering ved Aeroplane and Armament Experimental Establishment i mai 1921. Tilsammen 22 Nighthawks ble konvertert til Nightjars i 1922.
Operativ historie
Nightjar ble tatt i bruk av RAF i Leuchars i juni 1922. Seks Nightjars ble plassert ombord på hangarskipet HMS «Argus» i september 1922, da «Argus» ble sendt til Dardanellene under Chanak-krisen.
Nightjar fortsatte å gjøre tjeneste om bord på Royal Navys hangarskip frem til de ble erstattet av Fairey Flycatcher i 1924.
Monazitt
Mineralet monazitt er et rødbrunt fosfat (fargen kan variere fra gul til brun) som inneholder sjeldne jordmetaller, og er en viktig kilde til produksjon av thorium, lantan og cerium. Det finnes minst fire forskjellige typer monazitt, avhengig av det relative sammensetningsforholdet av grunnstoffer i mineralet: Grunnstoffene i parentes er listet opp i rekkefølge etter den relative sammensetningen i mineralet. Det finnes også spor av silica (SiO2) og uran i mineralet. På grunn av alfastråling fra de radioaktive grunnstoffene thorium og uran, inneholder monazitt betydelige mengder helium, som kan bli trukket ut av mineralet ved oppvarming.
Monazitt-(Ce) er den mest vanlige type som finnes på jorda.
Forekomster av monazitt
Monazitt finnes i mange ulike typer geologiske miljøer. Men mest viktig er de magmatiske bergartene som granitt, syenitt, pegmatitt m.m. Den finnes også i gneis og hydrotermale forekomster.
Ved forvitring av ovennevnte bergarter, settes monazitt fri. På grunn av høy egenvekt samler den seg gjerne i sedimentavsetninger, hvor sand er vasket bort og monazitt (og annen tung materie som gull, magnetitt og andre tunge mineraler) blir liggende igjen. Det er spesielt rike forekomster i India.
I norske pegmatitter finnes det ofte monazitt-(Ce), og særlig Evje-Iveland området er kjent for praktfulle krystaller av dette mineral.
Trichotroea
Trichotroea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er beskrevet fra Sumatra.
Systematisk inndeling
Slekten må ikke forveksles med Trichostenideus, som er en annen slekt i samme gruppe.
Rå (andre betydninger)
Rå har flere betydninger:
Koryun Soghomonyan
Koryun Soghomonyan (født 16. mai 1993) er en armensk bokser.
Han representerte Armenia under Sommer-OL 2020 i Tokyo, hvor han ble utslått i første runde.
Geoje
Geoje (Geoje-si) er en by i provinsen Sør-Gyeongsang i Sør-Korea.
Geoje ligger på øya med samme navn (Geoje-do). Nærmeste storby er Busan, som kan nås med hurtigbåt. Øya har to store skipsverft, Samsung Heavy Industries og Daewoo Shipbuilding & Marine Engineering (DSME) som begge leverer ca. 70 skip per år. I tillegg bygges det hvert år flere borerigger og spesialfartøyer på begge verftene.
58 (tall)
58 (femtiåtte, også skrevet åtteogfemti på riksmål) er det naturlige tallet som kommer etter 57 og kommer før 59. 58 er et partall.
Geoje
Det er to større byer på Geoje – Okpo og Gohyeon. I nærheten av Gohyeon lå en av de aller største krigsfangeleirene under Koreakrigen og på det meste var det over 150 000 fanger her, for det meste nordkoreanere og kinesere. Det er bygget opp et museum på stedet. Det er også andre interessante steder å besøke på Geoje og øya er et populær feriemål for koreanere. Det er flott natur med mye fjell og godt merkede stier og en del fine strender som er lite besøkt utenom i høysesongen i jul og august.
58 (tall)
58 er atomnummeret til cerium.
Geoje
Geoje har mange expat'er og det finnes en egen klubb, på grunn av øyas to store verft. De fleste bor i Okpo, der det også finnes en internasjonal skole. Der er det også butikker som tilbyr «vestlige» matvarer, noe som kan være mangelvare andre steder i Korea.
58 (tall)
58 er LVIII i romertall.
Geoje
Busan-Geojeforbindelsen åpnet i desember 2010 og knytter øya tettere sammen med storbyen Busan.
Administrativ inndeling
Byen er inndelt i ni myeon (bydel) og ti dong (nabolag), som inndelt i 80 ri (landsby).
C-VM i håndball for kvinner 1988
C-VM i håndball for kvinner 1988 ble arrangert i Frankrike i 1988.
Igor Apasjan
Igor Karpovitsj Apasjan (И́горь Ка́рпович Апася́н (1952-2008)) var en russisk regissør og manusforfatter.
Basin Street Blues
Basin Street Blues er et musikkalbum med Mikael Wiehe, utgitt i 1988.
Obrigheim kjernekraftverk
Obrigheim kjernekraftverk er et nedlagt kjernekraftverk ved byen Obrigheim, ved elva Neckar i det nordlige Baden-Württemberg sørvest i Tyskland.
Per-Anders Rosenkvist
Per-Anders Rosenkvist (født 29. oktober 1950) er en svensk fotograf og lærer i fotojournalistikk, bosatt i Oslo.
Han flyttet til Norge i studietiden og var på 1970-tallet aktiv i Fotogruppe 72. I 1976 var han en av fotografene som startet fotobyrået Samfoto. Han arbeidet flere år i byrået. Han har også arbeidet i avisen Klassekampen. Senere har han vært ansatt ved Høgskolen i Oslo. Der har han, sammen med Bernt Eide, arbeidet med oppbyggingen av skolens fotojournalistutdanning.
Cavalier (befestning)
En Cavalier er en befestning som er bygget inn i et større festningsanlegg, og som er høyere enn resten av fortet. Den består vanligvis av en hevet plattform innen et fort eller en bastion, og en kan dermed skyte over den viktigste brystning uten å skade denne. Gjennom bruk av cavaliers kan større skyts benyttes, men den store høyden gjør den også til et lett bytte for angriperens skyts.
64 (tall)
64 er atomnummeret til Gadolinium.
64 er LXIV i romertall.
Tragus
Tragus er en liten del av det ytre øret (pinna eller aurikkelen). Tragus sitter som en brusktapp foran øregangen. Mens mennesker ikke kan bevege tragus ved hjelp av muskler, kan andre dyr, for eksempel flaggermus, bruke den til å dekke og beskytte øregangen.
Navnet kommer av det greske ordet tragos, som betyr «geit, fordi det ofte er en samling av hår på undersiden av tragus, noe som kan minne om skjegget eller raggen på en geitebukk.
Tragus kan hjelpe til å holde ørepropper på plass i øret. Traguspiercing er vanlig i vestlig mote.
12. etappe av Tour de France 2020
12. etappe av Tour de France 2020 gikk fra Chauvigny til Sarran 10. september 2020.
Marc Hirschi vant etappen.
Bagshot Park
Bagshot Park er en kongelig residens i Storbritannia. Pr. 2007 er den hjemmet til prins Edward, hertugen av Edinburgh og Hans kone Sophie, hertuginnen av Edinburgh. Herregården ligger ved Bagshot i Surrey, omkring 17,5 km sør for Windsor. Noen kilometer unna ligger Sunninghill Park, som tidligere var hertugen av Yorks residens.
Prins Edward renoverte Bagshot Park slik at herregård både kunne være familiens hjem og en base for hans filmselskap Ardent Productions, som senere ble nedlagt. Det er gårdsdrift på eiendommen.
Historie
Det første huset på stedet var Bagshot Lodge fra 1631–1633, en av flere mindre hus som ble bygget for Karl I av Inigo Jones. I årene 1766–1772 ble huset bygget om av James Paine for George Keppel, 3. jarl av Albemarle. I 1798 ble det igjen endret, denne gang av John Soane for William, hertug av Clarence, som bodde der til 1816.
Huset ble så brukt av William Frederick, hertug av Gloucester og Edinburgh, en nevø og svigersønn av Georg III. Han kjøpte opp flere naboeiendommer mellom Bagshot og Sunningdale. Hans enke, prinsesse Mary, ble boende der etter hans død, og flyttet ut først i 1847. Det opprinnelige huset ble så revet i 1877–1878.
Den nåværende herregården stod ferdig i 1879. Den har 120 rom, og ved folketellingen i 1881 bodde det 26 tjenere i hovedbygningen. Fra 1880 ble Bagshot Park hovedresidensen til Arthur, hertug av Connaught og Strathearn, som var sønn av dronning Victoria. Han døde der i 1942.
Huset ble så en periode brukt som regimentshovedkvarter og depot for Royal Army Chaplains' Department. Huset ble mye omtalt i denne perioden på grunn av et skilt feltprestene satte opp ved dammen: «Do not walk on the water» («Gå ikke på vannet»). Feltprestkorpset flyttet ut kort tid før jarlen av Wessex tok over.
Huset ble kritisert for å være stygt av arkitekturhistorikeren Nikolaus Pevsner, men regnes av andre for å være den mest spennende kongelige residensen siden prins Alberts død i 1861, og et monument over indisk innflytelse i Storbritannia.
Don Kikhot vozvrasjtsjajetsja
Don Kikhot vozvrasjtsjajetsja (originaltittel: Дон Кихот возвращается) er en russisk-bulgarsk film fra 1997 regissert av Vasilij Livanov.
Cosmin Gîrleanu
Cosmin Gîrleanu (født 3. juni 1999) er en rumensk bokser.
Han representerte Romania under Sommer-OL 2020 i Tokyo, hvor han ble utslått i første runde.
Feme-mord
Feme-mord (tysk: Fememorde) var en rekke politisk motiverte mord i Weimarperiodens Tyskland som ble begått fra 1919 og frem til 1924 av det organiserte tyske ytre høyre, mot politiske motstandere som de anså for å være forrædere. Blant ofrene var det vestreorienterte aktivister som avslørte tysk militær virksomhet som var blitt forbudt av Versaillestraktaten etter første verdenskrig. Høydepunktet hva gjelder antallet drap var i 1923.
Middelalderen
Uttrykket feme eller femedomstol kommer av navnet på bestemte domstoler i Det tysk-romerske riket, fra 1200- til 1500-tallet. Et kjennetegn ved prosessene var at de foregikk i hemmelighet.
Weimarrepublikken
Under Weimarrepublikken ble begrepet tatt i bruk på ny, og brukt om mord som var organisert av nasjonalistiske organisasjoner, som for eksempel Organisation Consul.
Noen fast definisjon av begrepet fememord, er vanskelig å fastslå. Et utvalg i Riksdagen under Weimarrepublikken definerte fememord som «anslag mot menneskeliv etter avgjørelse av en organisasjon eller avtale mellom enkelte av dennes medlemmer, mot noen de vurderte som forrædere eller skadelige, både mot medlemmer og tidligere medlemmer av organisasjonen, så vel som mot utenforstående». Utenfor denne definisjonen falt dermed mordene på Matthias Erzberger og Walter Rathenau, og dessuten mord i de borgerkrigsliknende tilstandene i 1918/1919.
Innen de væpnede styrker var fememordene for det meste fremkalt av det svarte Reichswehr (Schwarze Reichswehr), som selv var illegalt under Versaillestraktatens bestemmelser; disse gruppene tok særlig del i disse mordene. Førsteløytnant Paul Schulz ledet en særskilt Schwarzes Reichswehr-enhet i aksjonene mot dem man betraktet som skyldige i å ha forrådt landet ved å lekke militære hemmeligheter.
Tilsvarende mord vedtatt av venstreorienterte organisasjoner som den kommunistiske Tsjeka, er lite undersøkt.
Behandlingen i rettssystemet
Mens Weimarrepublikkens rettsapparat rigorøst førte saker mot venstreorienterte som hadde medvirket i Novemberrevolusjonen 1918-1919 og i Den bayerske sovjetrepublikks virksomhet, ble det ikke gjort så meget mot fememordene. Selv om militære mellomledere som Schulz etterhvert ble dømt og fengslet (før et amnesti ble erklært for fememordene i 1930), risikerte tyskere som avdekket drapene å bli rettsforfulgt og dømt for å krenke vernemaktene ved det de gjorde, også når det viste seg at de beskyldninger de rettet mot det militære stemte overens med de faktiske forhold.
Matematikeren Emil Julius Gumbel påviste ved bruk av statistikk, hvordan tysk rettsvesen i perioden 1918–1922 forskjellsbehandlet politiske mord, herunder fememord. Mord utført av høyresiden ble straffet mildere enn mord utført av gjerningspersoner som ble regnet for å tilhøre venstresiden. Til den siste gruppen ble regnet for eksempel den kommunistiske Tsjeka.
Lincolnshire Police
Lincolnshire Police er en regional britisk politistyrke som dekker det meste av Lincolnshire i England. To distrikter i grevskapet, North Lincolnshire og North East Lincolnshire, blir dekket av Humberside Police. Geografisk er styrkens område et av de største i Storbritannia.
Historie
I 1856 ble styrken, under navnet Lincolnshire Constabulary, grunnlagt i henhold til Country and Borough Police Act 1856. Det var også flere andre styrker i grevskapet, som over tid ble innlemmet i Lincolnshire Constabulary. Som en følge av Police Act 1946 ble styrkene i Boston og Grantham innlemmet, mens styrkene i Lincoln og Grimsby ble innlemmet etter Police Act 1964. Da Humberside Police ble opprettet i 1974 ble to distrikter overført dit.
Johan Richthoff
Johan Cornelius Richthoff (født 30. april 1898 i Limhamn i Malmö, død 1983) var en svensk bryter. Han startet yrkeskarrieren som bøkker, men ble senere frikirkepastor og avholdsagitator.
Han ble olympisk mester i fristil både i 1928 i Amsterdam og i 1932 i Los Angeles. I 1930 tok han VM-gull i begge stilarter (fristil og gresk-romersk stil). For denne prestasjonen ble han tildelt Svenska Dagbladets gullmedalje.
I årene 1932–1933 var han profesjonell bryter i USA.
Halitt
Halitt eller stensalt er mineralformen til natriumklorid og oppstår fra uttfelling av havvann eller salte innsjøer.
Idina Menzels diskografi
Idina Menzels diskografi omfatter en liste over utgivelser til den amerikanske sangeren og skuespilleren Idina Menzel.
Kristiansund idrettshall
Kristiansund idrettshall er en idrettshall som ligger ved Folkeparken på Gomalandet i Kristiansund. Hallen inneholder 8 basketballkurver, 4 volleyballnett, 2 stk 5-meters mål, 2 stk håndballmål, klatrevegg, elektronisk poengtavle, musikkanlegg samt 6 garderober med tilhørende dusjer. Idrettshallen ligger vegg i vegg med Atlanterhavsbadet, og like ved Atlanten stadion.
Oslo Horse Show
Oslo Horse Show er et årlig ridestevne i Telenor Arena som arrangeres i oktober med både sprangridning og dressur. Sprangdelen av stevnet har status som World Cup Stevne, og bringer mange internasjonale ryttere til Oslo. Spektrum fylles opp av hesteentusiaster, og hestesportsbutikker i hele landet har salgsboder, hvor det er svært populært å handle utstyr.
Det er Morten Aasen som er direktør for arrangementet, han er gift med presidenten for rytterforbundet og har selv deltatt i OL i sprangridning. Tidligere ble arrangementet avholdt i Oslo Spektrum.
Halvor Haddeland
Halvor Haddeland var en norsk motstandsmann under andre verdenskrig som kom fra Ljan utenfor Oslo. Sammen med Max Manus, Gregers Gram og Einar Riis Johansen deltok han i Operasjon Mardonius den 27. april 1943. Etter operasjonen drog han sammen med Gram og Manus til Sverige, ettersom de fryktet for sin egen sikkerhet i Norge. Haddeland ble med til Sverige med en plan om å dra videre til England for å forsøke å slutte seg til Royal Air Force.
Operasjon Mardonius ble også gjenskapt i filmen Max Manus fra 2008. Halvor Haddeland og Einar Riis Johansen er ikke portrettert i filmen; deres rolle i operasjonen er i stedet overført til Edvard Tallaksen og Lars-Emil Erichsen.
Thomas Rønningen
Thomas Rønningen (født 23. mai 1986) er en tidligere landslagsutøver for Norge og en toppbryter i den tyske bundesligaen, hvor han brøt for toppklubben SVG Germania 04 Weingarten. I løpet av tre sesonger vant han 25 av 27 kamper.
Familie
Han er sønn av Jon Rønningen. Lars Rønningen er hans onkel og Anders Rønningen hans tvillingbror.
Surfing
Den opprinnelige typen surfing foregår ved at man ligger på et surfebrett og padler seg inn på en bølge rett før den bryter, og deretter reiser seg opp på brettet. Man står i overgangen mellom der bølgen bryter og bølgeveggen (ofte kalt «the curl») og genererer fart med å svinge opp og ned veggen.
De første referansene til surfing er funnet i Polynesia. Hulemaleri fra 1100-tallet viser mennesker som rir på bølger. I løpet av tiden med sjøfarende brakte polynesere surfing til Hawaii og der gikk surfing viralt. Surfing på Hawaii var ikke bare en sport, men også en viktig del av religionen. Religiøse ritualer ble praktisert under utformingen av surfebrettet. Seremoniene fungerte som beskyttelse og for å sikre gudenes velvilje. Alle surfet, menn, kvinner, barn, og konger. Surfing har siden spredt seg til hele verden. Spesielt på 1950- og 1960-tallet eksploderte surfekulturen, og har siden bare økt.
Ulike typer surfing
Det er flere typer surfing hvor man står, ligger eller sitter på kne. Alminnelig surfing går ut på at surferen padler med hendene for å oppnå nok fart til å bli tatt med av bølgen. Størrelsen på surfebrett oppgis vanligvis etter lengde og volum (centimeter og liter, eventuelt fot), og ideell størrelse avhenger både av dyktigheten til surferen og bølgeforholdene. De to vanligste brettypene er langbrett og kortbrett. Et langbrett blir lettere tatt med av bølgen, mens et mindre brett krever hardere padling og er mer manøvrerbart. Jo mindre brettet er jo dyktigere må surferen være for å opprettholde balansen.
En nyere form for surfing der man surfer ved hjelp av vindkraft kalles kitesurfing. Kitesurfing foregår med en drage som, liky med vindsurfing, oppfanger vindens kraft og dermed setter driv i surfebrettet.
Profesjonelle surfere
Det finnes profesjonelle surfere som konkurrerer for Norge.
Surfing i Norge
I Norge er det ofte gode forhold for surfing, særlig på Vestlandet (Selje og Jæren) og i Lofoten, med det er også områder i Oslofjorden som egner seg for surfing. Det har også vært surfet på ferjebølger i Oslofjorden. Norgesmesterskap ble holdt på Stadlandet i 2007, og på Perfect-skjæret (Point Perfect) ved Orre på Jærkysten i 2012. En av de første gangene det er kjent at det ble drevet havsurfing i Norge var i Lofoten i 1963. Norges Surf Forbund (NSRF) ble etablert i 1985 i Stavanger-området, og en viktig pådriver var brannmannen Roar Berge, en Norges første surfere. I 2012 ble forbundet med i Norges idrettsforbund via Norges Seilforbund.
Sesongen
Det surfes i Norge hele året, både hav-, fjord- og elvesurfing.
Jærstrendene er kjent for gode surfeforhold. Sommer og høst (mai-september) er vanligvis bra for nybegynnere ettersom vannet er varmere og bølgene mindre, mens resten av året med senhøsten og vinteren (september-mai) foretrekkes av viderekomne surfere ettersom det er mer vanlig med store bølger da. De største bølgene i Stavanger-området fås vanligvis i desember og januar.
Elvebølger fins flere steder, den mest kjente er kanskje Bulkenbølgen på Voss. I Trondheim ligger Sluppenbølgen under Sluppenbrua i Nidelva.
Vanntemperatur
Havoverflatetemperaturen er temperaturen i det øverste metertykke laget, og måles som regel 1 meter under havoverflaten. Fra tabellen under ser man at vanntemperaturen typisk synker med et par grader når man beveger seg mot nord.
Det er vanlig at havtemperaturen ligger litt på etterslep i forhold til årstiden.
Norges vassdrags- og energidirektorat (NVE) har offentlig tilgjengelig temperaturdata i sanntid fra målestasjoner i en rekke elver.
Bekledning
Mens det i varme strøk kan surfes uten våtdrakt er det i Norge i surfesammenheng relativt kaldt, noe som gjør det viktig å bruke en våtdrakt for å holde varmen. Dersom man skulle bli hindret i å komme seg på land kan dessuten våtdrakten være et viktig overlevelsesverktøy for å unngå nedkjøling og hypotermi. Forskjellige design i ulike tykkelser brukes etter temperatur og årstid, fra tynne vester uten ermer til heldekkende dresser. Tørrdrakt er ikke egnet til bølgesurfing.
Passform er viktig, slik at det legger seg et tynt vannlag mellom drakt og kropp som holdes varmt. Samtidig er viktig at drakten ikke er for stiv slik at den hindrer surfingen, noe som ofte er en designutfordring med tykt stoff. Størrelser angis etter kroppsmålene til brukeren, for det første høyde og vekt. For menn og barn angis i tillegg overkropp- og midjemål. For kvinner angis istedet bryst, midje og hofte. Dermed kan man finne størrelser som passer til ulike kroppstyper, f.eks. brede skuldre, stor midje, osv.
Stoffets tykkelse bestemmes i stor grad av vanntemperaturen og vindavkjøling, men også til en viss grad lufttemperatur og om det er sol. En del drakter bruker forskjellig stofftykkelse på overkropp, armer og ben. Dette for at man skal holde varmen med det tykkere stoff på overkroppen, samtidig som man blir mer bevegelig med tynnere stoff på armer og ben. Da angir det første tallet stofftykkelse på overkroppen (f.eks. 3-tallet i 3/2 mm), mens det andre angir armer og ben (f.eks. 2-tallet i 3/2 mm). Noen ganger brukes forskjellig tykkelse på armer og ben, da angir det tredje tallet ben (f.eks. 4-tallet i 6/5/4 mm). I dagligtalen omtaler man ofte våtdrakter bare med det første tallet, f.eks. «6 millimeter».
Kjente surfesteder i Norge
Under følger en liste over steder i Norge som er kjente for gode surfeforhold (sortert etter sted på kystlinjen fra nord til sør).
Trichovelleda
Trichovelleda er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Utbredelse
Arten lever i Kenya.
Trinityprøvesprengningen
Trinityprøvesprengningen var en prøvesprengning av en atombombe under Manhattanprosjektet. Detonasjonen ble utført ved Alamogordo i New Mexico, 16. juli 1945. Bomben var på 19 kilotonn (80 terajoule) og var historiens første detonasjon av et atomvåpen. Bomben var en plutoniumbombe av samme modell som ble sluppet over Nagasaki 9. august 1945.
Klargjøring
Som en forberedende test brakte man den 7. mai 108 tonn TNT til en sprengning for å kalibrere måleutstyret man skulle benytte ved prøvesprengningen. Siden da har man målt sprengkraften av kjernevåpen i tonns/kilotonn/megatonn TNT (ett ton TNT svarer til 4.184 gigajoule).
Plutoniumkjernen, som fikk tilnavnet the gadget (på norsk tingen), ble heist opp i et 20 meter høyt tårn av stål. Ved å detonere bomben i den høyden håpet man å få et mer realistisk bilde av detonasjonen. Under et virkelig angrep, ville man – for størst mulig effekt – detonere bomben i luften over målet. Den eleverte detonasjon ville samtidig bety mindre radioaktivt nedfall.
Delene til the gadget ankom den 12. juli, og ble satt sammen neste dag. Den 14. juli ble bomben heist opp i tårnet. På ordre fra General Groves hadde man konstruert en stor stålkonteiner, kalt Jumbo, som skulle ”redde” det dyrebare plutonium hvis forsøket skulle mislykkes. Jumbo ble konstruert til å kunne motstå eksplosjonen fra de fem tonns konvensjonelt sprengstoff som skulle brukes til å presse sammen plutoniumet. Skulle kjedereaksjonen ikke starte, ville man slik i teorien være i stand til å berge plutoniumet og gjenbruke det. Jumbo, som ble konstruert i Pittsburgh, kom til å veie 240 tonn og ble transportert med tog til jernbanestoppet ved Pope, New Mexico og så heist over på en slede, og trukket 40 km gjennom ørkenen av traktorer. Da Jumbo endelig nådde frem, var produksjonen ved Hanfordreaktoren stor nok til at Oppenheimer var sikker på at man hadde nok plutonium til enda en test, og man fryktet at Jumbo ville påvirke målingene av prøvesprengningen. I stedet heiste man Jumbo opp i et ståltårn 730 meter unna, for å bruke den som en indikator på atombombens kraft. Jumbo overlevde eksplosjonen. Men det gjorde ikke tårnet Jumbo var festet til.
Sprengningen
Prøvesprengningen fant sted ved Alamogordo Bombing Range, et sted mellom byene Carrizozo og Socorro i New Mexico. Trinity skulle etter planen ha blitt detonert den 13. juli, men på grunn av dårlig vær ble prøvesprengningen utsatt.
Den 16. juli var værforholdene gode, og detonasjonen ble gjennomført om morgenen, kl. 05:29:45 lokal tid. Bomben var plassert i et 20 meter høyt ståltårn, og sprengkraften tilsvarte 19 kilotonn TNT. Den etterlot seg et 330 meter bredt og 3 meter dypt krater. Soppskyen steg 16 000 meter til værs, og trykkbølgen kunne føles 160 kilometer unna.
I krateret smeltet ørkensanden og ble til et tynt lag med grønt glass, som ble kalt trinititt. Krateret ble senere fylt igjen, og i dag er dette området fredet. På detonasjonsstedet står et monument på 3,65 meter. Området er fortsatt litt radioaktivt.
Eduardo Cisternas
Eduardo Cisternas (født 10. januar 2004) er en chilensk svømmer.
I 2021 representerte han Chile under Sommer-OL 2020 i Tokyo der han ble utslått på 400 meter fri i forsøksheatet på 27. plass med tiden 3.54,10.
Flusspat
Flusspat har hardhet 4 i Mohs hardhetsskala.
Flusspat brukes til framstilling av fluor og som tilsetning i aluminium- og stålproduksjon. Ved reaksjon mellom flusspat og svovelsyre dannes flussyre HF, som har mange tekniske anvendelser, vesentlig fordi fluorets komplekserende evne gjør den meget sterkt etsende. Den etser bl.a glass.
Johan Peter Røkke
Johan Peter Røkke (født 1. juni 1871 på Skatval, død 11. april 1956) var en norsk lærer, klokker og politiker. Han var ordfører i Elverum 1908–1916.
Flusspat
Forbindelsen har en særegen atomstruktur,til vanlig kalt fluorittstrukturen fordi den først ble kjent ved undersøkelser av mineralet. I denne danner kalsiumatomene en kubisk tetteste kulepakning mens de mindre fluoridatomene fyller alle tetraederhullene i denne. Enhetscellen blir dermed flatesentrert kubisk. Vanligvis er det anionene som danner kulepakninger i lignende stoffer, og kationer som går inn i ledige hull (oktaeder- eller tetraederhull). Derfor er de fleste analoger man kjenner til denne strukturen inverse utgaver, og disse sies da å ha antifluoritt- struktur.
Johan Peter Røkke
Røkke tok eksamen ved Klæbu seminar i 1890, og var lærer flere steder før han i 1900 slo rot som lærer ved Kirkeby skole øst i Elverum, og som klokker i Nordskogbygda kirke som ligger like ved skolen. Han satt i kommunestyret i 18 år, og var ordfører halvparten av tiden.
Han var sønn av Ole Petersen Røkke (1850–1922) og Anne Jensdatter Røkke (1849–1943) på gården Røkke nordre i Skatval. Han var bror til folkehøyskolestyrer Olav Røkke og lærer og ordfører Jens Røkke. Johan Peter Røkke var gift med lærerkollegaen Dortea Ottosdotter Nyberget (1879–1944) fra Elverum.
Flusspat
Funn
I Norge er Flusspat funnet på en rekke lokaliteter:
Allt är förändrat
Allt är förändrat er et musikkalbum med Mikael Wiehe, utgitt i 1991.
Howard Aiken
I 1970 mottok Aiken IEEE sin Edison-medalje for hans bidrag til å utvikle digitale datamaskiner.
Eunice Kennedy Shriver
Hun ble gift med Robert Sargent Shriver i 1953 og fikk med han fem barn, hvorav datteren Maria Shriver (1955–), gift med Arnold Schwarzenegger, er den mest kjente.
På 60-tallet var hun med og stiftet Special Olympics, inspirert av sin mentalt tilbakestående søster, Rosemary Kennedy.
I 1998 ble hun innvotert i National Women's Hall of Fame.
Hennes søster, tidligere ambassadør Jean Ann Kennedy Smith var den siste gjenlevende av den store Kennedy-søskenflokken. Hun døde i 2020.
Moderne femkamp under Sommer-OL 2012
Moderne femkamp under Sommer-OL 2012. Moderne femkamp var med på det olympiske programmet for tjuetredje gang under OL 2012 i London. Første gangen sporten var med som olympisk øvelse var under OL 1912 i Stockholm. Konkurransene, en for damer og en for menn, ble avviklet 11. og 12. august 2012.
C-VM i håndball for kvinner 1991
C-VM i håndball for kvinner 1991 ble arrangert i Cassano Magnago og Mortara i Italia i 1991.
A5
A5, a5 og A-5 kan vise til
John W. Raymond
John William Raymond (født 1962) er en amerikansk offiser og den første sjefen for U.S. Space Force. Før han ble overført til U.S. Space Force tjenestegjorde han 35 år i U.S. Air Force, der han blant annet var sjef for Air Force Space Command.
Konrad Zuse
Konrad Zuse (født 22. juni 1910 i Wilmersdorf, død 18. desember 1995 i Hünfeld ved Fulda) var en tysk pioneer innenfor informatikk. Hans største bragd var konstruksjonen av den første funksjonelle datamaskin med programmer lagret på tape, kalt Z3, i 1941.
Billy Liddell
William Beveridge «Billy» Liddell (født 10. januar 1922, død 3. juli 2001) var en skotsk fotballspiller som spilte for Liverpool FC fra 1938 til 1960. Han dominerte så kraftig at Livepool ble kalt Liddellpool.
Han er per. 18. oktober 2006 nr. 10 på listen over spillere med flest kamper for Liverpool. Han spilte 534 kamper og scoret 228 mål for Anfield klubben. Han var toppscorer i ligaen for Liverpool i totalt 7 sesonger.
Han døde 3. juli 2001 av Alzheimers sykdom.
Alicia (Isabela)
Alicia (Bayan ng Alicia) er en kommune på Filippinene. Kommunen ligger på øya Luzon og tilhører provinsen Isabela. Folkemengden var på 71,504 innbyggere i 2015.
Kommunen ligger på overveiende flatt og meget fruktbart land i den vide Cagayan Valley som er omkranset av Caraballo Mountains i sør, Great Sierra Madre i øst og Cordillera Central i vest. Alicia er den største risprodusenten i hele Cagayan Valley og har den største irrigerte rismarken i hele Region II av Filippinene.
Byen er kjent for sin Pagay Festival og din historiske kirke, Our Lady of Atocha Church som stod ferdig i 1849.
Alicia, før kalt Angadanan Viejo, fikk sitt nåværende navn og gjort til egen kommune ved dekret den 28. september 1949 av president Elpidio Quirino; har oppkalte kommunen etter sin hustru Dona Alicia Syquia Quirino, som ble myrdet av japanerme under annen verdenskrig.
Barangayer
Alicia inndeles i 34 barangayer.
Rullestol
Rullestol er et hjelpemiddel for bevegelseshemmede mennesker. Hensikten er å øke den enkeltes mobilitet. Rullestoler er som oftest konstruert som en stol med hjul som drives med håndkraft, men finnes også i motoriserte utgaver. Disse går saktere, og har ikke samme kapasitet for passasjerer eller bagasje som biler.
Rullestoler «anses ikke som kjøretøy», derimot regnes den som fører rullestol «som gående» .. Dette gjør at rullestolbrukere skal benytte fortau og ikke veibane.
Rullestoler kan lages som en enkel stol for midlertidig forflytning eller som en stol for langvarig opphold. De forskjellige bruksområdene setter forskjellige krav til komfort, kvalitet og kjøreegenskaper.
Stoler som er beregnet for langvarig og personlig bruk må kunne justeres for å passe brukeren. Dette gjøres ved mekaniske justeringer og bytte av puter, armlener, fotstøtter og nakkestøtter.
Manuelle rullestoler skal utvikles i henhold til, og godkjennes etter, europeisk standard EN 12183.
Elektriske rullestoler
Rullestoler kan også drives av en eller to elektromotorer. Slike stoler er oppladbare, og kan ha en forflytningskapasitet på opp mot 40 kilometer. Trafikkreglenes § 1 skriver at motordrevne rullestoler må «være konstruert for en hastighet som ikke overstiger 10 km/t»
Elektriske rullestoler skal utvikles i henhold til, og godkjennes etter, europeisk standard EN 12184.
Siden det i en elektrisk rullestol finnes mulighet for strømforsyning, har de ofte også elektriske tilleggsfunksjoner som justerbare seteinnstillinger, høydejustering, benvinkel etc. Enkelte elektriske rullestoler har også ståfunksjonalitet, som gjør at brukeren kan reises opp i stående stilling.
Operasjon Passage to Freedom
Operasjon Passage to Freedom, (engelsk: Operation Passage to Freedom) var en betegnelse United States Navy brukte for transportoperasjonen av 310,000 vietnamesiske sivile og militære fra det kommunistiske Nord-Vietnam til Sør-Vietnam i forbindelse med delingen av landet i 1954. I tillegg til den amerikanske aksjonen fraktet også det franske militære rundt 500,000 mennesker fra nord til sør, og i tillegg reiste flere tusen sørover i egen regi.
Bakgrunn
I 1949 ble en ikke-kommunistisk rivaliserende regjering satt opp i Saigon under navnet Staten Vietnam, ledet av den tidligere keiseren Bảo Đại. Etter avslutningen av Første indokinesiske krig fastsatte fredskonferansen i Genève i 1954 mellom Frankrike og Việt Minh en midlertidig deling av Vietnam langs den 17. breddegrad.
Delelinjen ble etablert 21. juli 1954 som en demilitarisert sone, og fulgte i hovedsak Ben Hai-elvens løp til grensen til Laos, og 5 km på begge sider av elven var en del av sonen. Delingen av landet skulle etter avtalen vare fram til det kunne bli avholdt valg i sør, senest i 1956. Både perioden fram til valgene, og gjennomføringen av disse skulle overvåkes av en internasjonal kontrollkommisjon, bestående av Polen, India og Canada.
Flyktninger fra nord til sør
I 300 dager, fram til 18. mai 1955, var grensen mellom nord og sør åpen slik at folk fritt kunne flytte til den delen av landet de ønsket å bo i. Dette førte til en flyktningstrøm på mellom 800,000 og en million nordvietnamesere fra nord til sør, for en stor del katolikker som fryktet religiøs forfølgelse under kommunistene. 310,000 av disse ble evakuert gjennom under Operasjon Passage to Freedom, organisert av United States Navy i oktober 1954.
Valerij Tsjikov
Valerij Pavlovitsj Tsjikov (Вале́рий Па́влович Чи́ков (1950-2017)) var en russisk regissør og manusforfatter.
Musi
Musi er en sideelv til Krishna i delstaten Telangana i India. Musi har sitt opphav i åsene ved Anantagiri. Den flyter gjennom byen Hyderabad, der den deler gamlebyen fra den moderne storbyen, før den møter Krishna ved Wazirabad i distriktet Nalgonda. I 1920 ble det, som en del av flomkontrollarbeidet, anlagt et reservoar kalt Osman Sagar. Vannstanden har her avtatt i sommermånedene, blant annet på grunn av bruk av vann til avlinger, og sammen med kloakk og andre forurensninger har Musi blitt et miljøproblem for storbyen Hyderabad.
V toj strane
V toj strane (originaltittel: В той стране) er en russisk film fra 1997 regissert av Lidija Bobrova.
London-traktaten (1700)
London-traktaten, signert den 25. mars 1700 og tidvis omtalt som den andre delingsavtalen, var et forsøk på gjeninnføre den pragmatiske sanksjonen etter at hertug Josef Ferdinand av Bayern døde. Dette hadde gjort den første delingsavtalen, Haag-traktaten fra 1698, ugyldig. Under den nye avtalen ble erkehertug Karl (den senere Karl VI), den andre sønnen av keiser Leopold I som var utsett til bli konge av Spania da Karl II av Spania.
Marcia Barrett
Marcia Barrett (født 14. oktober 1948 i Saint Catherine Parish på Jamaica) er en jamaicansk sanger, best kjent som et av originalmedlemmene i den vesttyske popgruppen Boney M. (1975-1990). Etter oppløsningen av gruppen har Barrett, som de andre i bandet, opptredd verden over med sine egne versjoner av bandets musikk,
Barrett i perioder av livet vært rammet av tilbakevendende kreft – senest i 2009.
Ne valjaj duraka...
Ne valjaj duraka... (originaltittel: Не валяй дурака...) er en russisk film fra 1997, regissert av Valerij Tsjikov.